Florence Kabugho

Florence Kabugho 'yar siyasar ƙasar Uganda ce kuma tsohuwar 'yar jarida ta rediyo, wacce aka zaɓa a majalisar dokoki ta goma sha ɗaya ta Uganda a babban zaɓen shekara ta 2021, a matsayin wakiliyar gundumar Kasese mace. 

 Rayuwa 
Kafin shiga siyasa Florence 'yar jarida ce ta gidan rediyo. Ta yi murabus daga aiki a gidan rediyon Uganda don yin aiki a gidan rediyon Meshia FM da ke yankin Rwenzori. Ta yi aiki da Omusinga Charles Mumbere na Rwenzururu, a ayyuka da yawa, ciki har da Mataimakinyar Kakakin Masarautar, Ministan Jinsi da Ministar Sadarwa. Lokacin da aka kai hari a fadar kuma aka kama Mumbere a shekarar 2016 ta kusan rasa ranta. 

A watan Yulin 2020 Winnie Kiiza ta sanar da yin murabus daga harkokin siyasa, bayan shekaru goma sha biyar a matsayin 'yar majalisa a gundumar Kasese. Florence Kabugho na ɗaya daga cikin 'yan takara huɗu da za su gaji Kiiza a zaɓen fidda gwani na FDC.  Ta samu nasarar lashe zaɓen FDC a zaɓen fidda gwani na FDC na watan Agusta 2020, inda ta samu kuri'u 259 Catherine Muhindo (kiri'u 111), Ruth Kabguho (kiri'u 54) da Annet Night ( kuri'u 39).
A watan Nuwambar 2020 Kabugho na cikin 'yan takarar FDC da 'yan sanda suka hana su kaddamar da takardunsu a wuraren wasan yara a ƙaramar hukumar Karambi.  Ta ce abubuwan da ta sa a gaba su ne ilimi ga yara mata da cibiyoyin kiwon lafiya na cikin gida.  Bayan da Kizza Besigye ya yanke shawarar kin tsayawa takarar shugaban ƙasa  a zaɓen shekara ta 2021, Kabugho ta yi hasashen cewa jam'iyyar FDC za ta ci gaba da goyon bayan 'yan majalisa a Kasese. 

An zaɓi Florence zuwa Majalisa a babban zaɓen shekarar 2021, a matsayin wakiliyar mata na gundumar Kasese. Yayin da jam'iyyar FDC ta rasa wasu kujeru uku a Kasese zuwa NRM, jam'iyyun adawa na cikin gida sun haɗa karfi da karfe don zaɓen kananan hukumomi da na magajin gari. 

 Manazarta 

Rukuni:Rayayyun mutane